Таццяна Швед: Галоўнае — адпавядаць запыту чытача | Созвучие\nТаццяна Швед: Галоўнае — адпавядаць запыту чытача\nЧетверг, 08 апреля 2021 13:26\nПра самае галоўнае — наведванне дзіцячай кніжніцы, папаўненне фондаў, работу бібліятэкара, а таксама вынікі 2020 года — пагутарылі з дырэктарам дзяржаўнай установы «Цэнтралізаваная сістэма дзіцячых бібліятэк г. Мінска» Таццянай Швед.\n— Для многіх пакуль адкрытае пытанне: у чым асаблівасць дзіцячай бібліятэкі?\n— Несумненна, асноўная функцыя — прыцягненне да чытання. Мы ж імкнемся павялічыць колькасць чытачоў-дзяцей, часам тут недастаткова адной наяўнасці твора. Дзіцячых бібліятэк нават не хапае, асабліва ў новых мікрараёнах. Дарэчы, некалькі гадоў таму праводзілі сход з жыхарамі ў раёне вуліцы Ангарскай — аматары кнігі вельмі хацелі, каб там з’явілася наша ўстанова. Пакуль там маленькі філіял, які абслугоўвае дзве тысячы чытачоў.\n— Не сакрэт, што калі перад маленькім чытачом ляжаць даўно надрукаваная, хоць і цікавая, кніга і новае сучаснае выданне з яркай вокладкай, ён зробіць свой выбар на карысць другога варыянта. Як пераканаць яго ў змястоўнасці першага варыянта?\n— Не трэба пераконваць… Вядома, мае значэнне эмацыйнае, зрокавае ўспрыманне кнігі ці нейкага перыядычнага выдання. Але калі дзіця ўжо прыйшло ў бібліятэку, яно не надае значэння такой з’яве, як навізна ці яркасць прадмета. Да таго ж усё індывідуальна. Прывяду прыклад: калі ў нашым памяшканні (Дзіцячая бібліятэка № 8, — заўв. аўт.) яшчэ не зрабілі капітальны рамонт, я лічыла, што трэба гэтым займацца як мага хутчэй — выгляд пакояў быў далёка не найлепшы, прытым у цёмных танах. Але прыходзілі дзеці, якім такі «дызайн» падабаўся. Да нас прыходзяць альбо за канкрэтнай кнігай, часта, вядома, за той, што тычыцца школьнай праграмы, альбо адпачыць. Ёсць асобная катэгорыя чытачоў, якая завітвае менавіта падчас школьных канікул і вывучае мастацкую літаратуру — дэтэктывы, хорар-апавяданні, любоўныя гісторыі… У іх не хапае часу наведваць бібліятэку падчас вучобы.\n— Але ж нельга сказаць, што дзеці абыякавыя да інтэр’еру. Відавочна, што ў гэтым памяшканні вы імкнуліся адысці ад цёмных колераў?\n— Тут усё зроблена ў комплексе. Мы хацелі, каб пакоі былі ў адным стылі, таму і атрымалася адзінае цэлае. Увогуле ж я выступаю за тое, каб інтэр’ер быў сучасны. Хочацца, каб ён спрыяў пазітыўнаму ўспрыманню бібліятэкі і кнігі, з дзяцінства выхоўваў любоў да прыгожага. Ды кожная з нашых устаноў мае свае адметныя рысы інтэр’еру.\n— Але бібліятэка — гэта перш-наперш фонды.\n— Так было заўсёды, і, я спадзяюся, будзе. Галоўнае для нас — адпавядаць запыту чытача. Калі мы дапаможам яму з кнігай адзін раз і не дапаможам другі, бо яе не маем, ён ужо падумае, ці ісці яму ў бібліятэку трэці раз. Нельга губляць чытача, мы павінны запяспечыць інфармацыяй, бо самае важнае для яго — вучоба, астатняе — дапаможнае. Індывідуальная работа бібліятэкара з аматарам кнігі тут мае найважнейшае значэнне. Бясспрэчна, для прыцягнення чытачоў трэба праводзіць масавыя мерапрыемствы, але калі да наведвальніка ставяцца як да свайго дзіцяці, як да грамадзяніна, які прыйшоў па дадатковыя веды, то гэта нашмат павялічвае поспех нашай справы.\n— На што звяртаеце ўвагу калег?\n— Толькі на прывабліванне дзяцей да чытання і ў дзіцячыя бібліятэкі. Калегі трымаюць руку на пульсе, вывучаюць чытача, удасканальваюць сваю працу дзякуючы інтэрнэту, сацыяльным сеткам, а таксама міжнароднаму супрацоўніцтву. Мы шмат абмяркоўваем падчас рабочых нарад, семінараў, у тым ліку ў анлайн-фармаце, курсаў павышэння кваліфікацыі. Апошнія вядуцца як ва Універсітэце культуры, так і ўнутры сістэмы. Калі да нас прыходзяць маладыя спецыялісты, мы фарміруем невялікую групу і праводзім мерапрыемствы, падчас якіх яны знаёмяцца з усімі магчымымі формамі работы. Напрыклад, падчас правядзення Мінскай міжнароднай кніжнай выстаўкі-кірмашу мы правялі цэнтралізаваную выстаўку «Адкрый для сябе беларускую дзіцячую кнігу». Кожная бібліятэка сабрала ўсе выданні для дзяцей, што пабачылі свет у 2020 годзе і меліся ў нашых фондах, каб акцэнтаваць увагу на гэтай літаратуры.\n— Ці не адчуваецца недахоп маладых прафесіяналаў?\n— Маладыя спецыялісты заўсёды патрэбны, хоць вялікай нястачы не адчуваецца. Прыемна, што ёсць людзі, якія адпрацавалі ў нашай сістэме 30–35 гадоў. Яны ўсе свае веды, уменні, вопыт скарысталі на тое, каб дзеці чыталі. І ім — вялікі дзякуй за працу. Дарэчы, у сістэме сфарміравана школа рэзерву з тых, каго мы лічым вартымі на вылучэнне на вышэйшую пасаду. Але спецыфіка нашага калектыву — у зменах у асабістым жыцці супрацоўнікаў: нараджэнне дзіцяці, пераезд і гэтак далей. Таму мы вельмі рады студэнтам Універсітэта культуры, якія прыходзяць да нас працаваць падчас вучобы. Я штогод наведваю папярэдняе і канчатковае размеркаванне ва ўніверсітэце, бо менавіта былыя студэнты прыўносяць новае, яны бачаць усё па-іншаму. Некаторыя пасля адпрацоўкі сыходзяць, хтосьці застаецца. Але мой досвед падказвае, што на гэта не ў апошнюю чаргу ўплывае атмасфера ў калектыве. Так ці інакш, многія з іх хочуць вучыцца далей, яны яшчэ шукаюць сябе.\n— Пастаянна вядуцца спрэчкі пра чытанне і нечытанне дзяцей і моладзі. Якія высновы прымусіў зрабіць вельмі складаны для ўсіх 2020 год?\n— Дзесьці ў маі–чэрвені я была прыемна здзіўлена, што, аказваецца, у пандэмію без кнігі ніяк. Чытачы выязджалі з Мінска і прасілі выдаць больш кніг, часам у 3 разы больш, чым звычайна. Мы ішлі насустрач, таму кнігавыдача ішла сваім парадкам. Да таго ж імкнуліся, каб бібліятэка хутчэй папаўнялася новымі выданнямі, і скарацілі іх шлях да кніжніцы. У гэтай сувязі нельга не адзначыць клопат дзяржавы аб тым, каб у дзіцячых бібліятэках сталіцы было як мага больш новых паступленняў. Так, на цяперашняе камплектаванне фондаў бібліятэк выдзелена 12 % ад агульнай сумы бюджэтнага фінансавання. Мы маем магчымасць купіць літаральна любую літаратуру, на якую ёсць запыт нашых чытачоў альбо на якую мы самі звяртаем увагу пры аналізе кніжнага рынку.\n— Што яшчэ дапамагло трымацца на плаву? Да якіх форм работы звярталіся?\n— Летась, нам было крыху складана, але дзякуючы таму, што на першым месцы была індывідуальная работа, мы здолелі захаваць колькасць чытачоў. Калі ў красавіку 2020 года прыходзіла ў сярэднім 1400 чалавек у дзень, то ў канцы года — 3700. Для параўнання: у лютым 2020 года сярэдні паказчык наведванняў складаў 3680 чалавек. Дапамаглі агляды новых паступленняў, рэклама тых ці іншых свежых выданняў, а таксама тэматычныя спісы літаратуры ў сацсетках. Чытачы заказвалі кнігі, супрацоўнікі рыхтавалі заказ. Яны разумелі, што мы клапоцімся пра іх здароўе. Дарэчы, мы звярталіся да некаторых чытачоў напрасткі: калі нехта наведваў бібліятэку ў 2019-ым і не прыходзіў у 2020-ым, мы тэлефанавалі ім. Некаторыя меркавалі, што мы не працуем. Потым яны з задавальненнем наведвалі бібліятэку.\n— Чым парадуеце маленькіх чытачоў у бліжэйшы час?\n— Сустрэчы, розныя мерапрыемствы як у бібліятэках, так і анлайн. Адзін з найцікавейшых праектаў — унікальны гурток у бібліятэцы № 10 пад назвай «0+. Растим читателя сами». Ён працуе адмыслова для матуль, у якіх ёсць дзеці да трох гадоў. Распрацаваны і праекты, прысвечаныя Году народнага адзінства, — «Беларусь — мая гордасць і слава» і цыкл вэб-турніраў на патрыятычную тэматыку «Жыву ў Беларусі і тым ганаруся». Плануем рэалізаваць міжнародную анлайн-акцыю «Чытаем беларускую кнігу» ў верасні бягучага года напярэдадні Дня беларускага пісьменства. Мяркуем, што кніга можа быць і на беларускай, і на рускай мове — у кожнага родная свая.\nДругие материалы в этой категории: « Пісьменнік Анатоль Разановіч: Тут і цяпер хачу жыць, тварыць, любіць «У каждого народа можно научиться чему-то хорошему…»: Исчезнут ли «малые литературы»? »


«Ноч музеяў» у Ашмянах пачнецца вечарам 18 мая | «Ноч музеяў» у Ашмянах пачнецца вечарам 18 мая\n«Ноч музеяў» у Ашмянах пачнецца вечарам 18 мая\n13.05.2018 265 osh.by 0 Comment\n“Ашмянскі краязнаўчы музей імя Ф.К. Багушэвіча запрашае аматараў даўніны і неабыякавых да мастацтва людзей на традыцыйную «Ноч музеяў». У гэтым годзе мерапрыемства пройдзе пад назвай «Па абодва бакі гістарычных кулісаў». Наведвальнікаў чакае падарожжа па экспазіцыі з незвычайным, віртуальным, экскурсаводам. Экскурсія пазнаёміць гасцей не толькі са старажытнымі помнікамі, падзеямі, але і напоўніць гукамі горада і мястэчак Ашмяншчыны.\nУдзельнікаў музейнай ночы чакае фітагасцёўня «Вялізны свет у маленькім кубку», дзе можна будзе пазнаёміцца з травянымі лекавымі чаямі, акунуцца ў свет гісторыі гэтага цудоўнага напою, а таксама атрымаць ад яго асалоду ў атачэнні прадметаў мастацтва.\nНа захадзе сонца на адкрытай пляцоўцы каля музея наведвальнікі сустрэнуцца з «Чорнай паннай Нясвіжа». Паўзмрок, легендарныя персанажы, музычнае і светавое суправаджэнне дазволяць стварыць атмасферу таямнічасці і загадкавасці. П’еса Аляксея Дударава ўпершыню будзе прадстаўлена народным драматычным тэатрам Ашмянскага РЦК ў такім абрамленні.\nЧакаем вас 18 мая ў 20.00 на пляцоўцы каля музея (уваход у музей платны).\n8-9 июня в Ошмянах пройдет этап чемпионата Республики Беларусь по мотокроссу (программа соревнований...\n16 июня в Ошмянах можно посмотреть комедию "Последняя попытка"\n← Руководитель. Организатор. Учитель. 12 мая исполняется 100 лет со дня рождения Леонида Клецкова\nАлександр Лукашенко: герб и флаг Беларуси — визитная карточка ее миролюбивой политики →


Версія ад 21:58, 10 лютага 2012\nВерсія ад 21:55, 10 лютага 2012 (правіць)\n(→Наконт гэтага: адказ)\nВерсія ад 21:58, 10 лютага 2012 (правіць) (адкат)\n::: Сп. Вольга, БЭ літаральна перакладае назвы жывёл з рускай мовы. Хутка я пакажу гэта на прыкладзе калана. Выключэнне расліны Беларусі і некаторыя жывёлы Беларусі. --[[Удзельнік:Rymchonak|Rymchonak]] 18:39, 10 лютага 2012 (UTC)\nУзята з "https://be.wikipedia.org/wiki/Адмысловае:MobileDiff/1040827"


Докшичане навестили лепельского дракона — Докшицы Бегомль Официальная газета Докшицкого района Родныя вытокi Районная газета Новости Докшиц и региона Реклама в Докшицах Работа в Докшицах Докшицы онлайн Фото и видеоинформация о Докшицах Услуги в Докшицах Объявления в Докшицах\nАктуально Краеведение Молодёжь. Регион.\n01.09.2015 2167 Natali Комментариев нет\nДатыкнуцца да Цмока — і стаць шчаслівым. Такую “фішку” прыдумалі арганізатары міжнароднага фестывалю міфалогіі, які прайшоў у Лепелі. Беларускі дракон стаў брэндам азёрнага краю. Аддзел адукацыі, спорту і турызму сумесна з аддзелам ідэалогіі, культуры і па справах з моладдзю арганізавалі паездку да міфічнага Цмока, у якой прынялі ўдзел прадстаўнікі нашага раёна. ФСК “Ураджай” распрацаваў новы турыстычны праект “Загадкі Докшыцкага краю: містыка, скарбы, камяні”, з якім і знаёміў гасцей фестывалю. Паглядзець на лепельскага Цмока прыехалі госці не толькі з Беларусі, але і з Расіі, Славакіі, Польшчы, Літвы, Латвіі і далёкага Кітаю. З непаўторнай прыгажосцю Докшыччыны, з незвычайнымі, містычнымі мясцінамі раёна іх знаёмілі вучаніцы СШ № 2 г. Докшыцы Настасся Альхімёнак, Дар’я Шчасная і Яўгенія Міцько (на здымку злева направа). У прыгожых касцюмах дзяўчаты дапамагалі распаўсюджваць буклеты з некалькімі турыстычнымі маршрутамі, якія дзейнічаюць у Докшыцкім раёне. Яны запрашалі замежных гасцей наведаць Докшыччыну, якая славіцца сваімі легендамі і паданнямі, храмамі і капліцамі, старажытнымі сядзібамі і паркамі. Для таго, каб зацікавіць і прыцягнуць у раён больш турыстаў, былі вылучаны 10 прычын, па якіх варта прыехаць у раён. Сярод іх тое, што на яго тэрыторыі бяруць пачатак рэкі Вілія і Бярэзіна, якія ствараюць водападзел басейнаў Чорнага і Балтыйскага мораў. А яшчэ Докшыччына – гэта край майстроў, талентаў, спартсменаў. Край фабрык здароўя: на фестывалі свае паслугі прадстаўляў санаторый “Лясное”.\n– Цікава было паглядзець, як праходзяць святы ў іншых гарадах, – дзеліцца ўражаннямі Яўгенія Міцько. – Вельмі спадабалася, што шмат людзей былі ў нацыянальных касцюмах – выглядала гэта прыгожа і так патрыятычна! Мы нават пабывалі на старажытным вяселлі і развучылі старыя беларускія скокі пад старажытную музыку. Цяпер будзем чакаць і да сябе замежных гасцей, бо ў наступным годзе Докшыцкі раён збіраецца правесці фестываль “Дзвюх рэк”.\n← «Оазис жизни» прошёл в Докшицах\nСын Бронислава Тарашкевича похоронен в братской могиле в Бегомле →\n26.08.2016 Natali Комментариев нет


Семінар-трэнінг "Размеркаванне і працаўладкаванне" пройдзе 27 сакавіка ў БДУ (вул. Ленінградская, 8, аўд. 407). Пачатак у 15.00. Акцыя праводзіцца з мэтай інфармавання навучэнцаў БДУ пра парадак і ўмовы размеркавання выпускнікоў.\nУ рамках семінара будуць працаваць дзве тэматычныя секцыі. На першай спецыялісты БДУ распавядуць пра нарматыўна-прававыя акты, якія рэгулююць працэс размеркавання, а таксама спыняцца на патрабаваннях і ўмовах працаўладкавання маладых спецыялістаў. Спікерамі выступяць намеснік начальніка Галоўнага ўпраўлення адукацыйнай дзейнасці Вераніка Дабравольская і начальнік аддзела агульнаправавога забеспячэння ўпраўлення прававой работы Аксана Харошка.\nНа другім трэнінгу студэнты разам з менеджарам па кіраванні персаналам кампаніі IDT Corporation Аідай Гуліевай складуць рэзюмэ і разбяруць тыповыя памылкі пры праходжанні сумоўя. Таксама рэкруцер дасць парады па вызначэнні сферы для старту кар'еры і падзеліцца сакрэтамі паспяховага працаўладкавання.\nНа семінар запрашаюцца ўсе ахвочыя студэнты ВНУ. Зарэгістравацца можна па спасылцы да 22 сакавіка ўключна.\nАрганізатарам мерапрыемства выступіла пярвічная прафсаюзная арганізацыя студэнтаў БДУ.\nДадатковая інфармацыя па тэл.: (+375) 17 2095705.


Аблвыканкам хоча падняць раёнкі на «адпаведны часу ўзровень» :: Сильные Новости — Гомель сегодня\n06 October 2008, 17:10\nПра гэта ў справаздачным матэрыяле з пасяджэння аблвыканкама паведаміла друкаванае выданне выканкама газета «Гомельская праўда» (№151 ад 27 верасня 2008 г.).\nПаводле публікацыі, на пасяджэнні разглядаліся два пытанні: - гатоўнасць народнай гаспадаркі да асенне-зімовага перыяду і выкананне плану мерапрыемстваў па развіцці дзяржаўных друкаваных выданняў вобласці на 2007-2010 г.г.\nНа пасяджэнні прысутнічалі шэраг высокапастаўленых дзяржчыноўнікаў са сталіцы, у тым ліку начальнік упраўлення друкаваных СМІ і знешніх сувязяў Мінінфармацыі Уладзімір Матусевіч.\nЗ аналізам працы дзяржаўных газет Гомельшчыны выступаў начальнік галоўнага ўпраўлення ідэалагічнай работы аблвыканкама Анатоль Каціла. У сваім выступе ідэолаг заявіў, што ў сённяшніх умовах «ўзмацнення канкурэнтнай барацьбы на рынку» раённым газетам трэба шукаць новыя падыходы і развіваць творчы патэнцыял.\nСваю ацэнку мясцовай дзяржаўнай прэсе даў таксама старшыня Гомельскага аблвыканкама Аляксандр Якабсон.\n«Аналіз ідэйна-зместавага ўзроўню сведчыць аб недастатковай колькасці ўласных аналітычных артыкулаў, прысвечаных сацыяльна-эканамічнай сітуацыі. Кожная публікацыя павінна пабуджаць да дзеяння думку», — перадае словы кіраўніка вобласці «Гомельская праўда».\nСітуацыю з працоўнымі кадрамі ў СМІ Аляксандр Якабсон назваў «болевай кропкай», «як у АПК ці сферы аховы здароўя». Як паведамляецца ў гэтым жа артыкуле, за апошнія чатыры гады ў рэдакцыі раённых газет вобласці было накіравана 39 выпускнікоў факультэта журналістыкі Белдзяржуніверсітэта, а працаваць з іх засталіся толькі 5.\n«Каб падняць газеты на новы, адпаведны часу ўзровень», старшыня Гомельскага аблвыканкама прапанаваў палепшыць матэрыяльна-тэхнічную базу рэдакцый газет.\nПаводле прыведзеных у «ГП» звестак, сёння ў Гомельскай вобласці выходзіць 24 дзяржаўныя газеты, у якіх працуюць 387 чалавек. Па стане на 15 верасня бягучага года ўсе вакансіі ў рэдакцыях раёнак запоўненыя.\nМіж тым, па звестках службы маніторынгу БАЖ, на сёння ў Гомельскай вобласці не існуе ніводнай недзяржаўнай грамадска-палітычнай газеты. З 7 незалежных выданняў, якія выходзілі на Гомельшчыне ў перыяд з 1995 па 2005 год, большасць спыніла сваю дзейнасць з прычыны адміністратыў перашкод — у прыватнасці, адмоў друкаваць газеты з боку мясцовых друкарань.\nДаведка службы маніторынгу ГА «БАЖ»:\nГазета «Гомельская думка» — выходзіла ў Гомелі з 1999 па 2001 г.г.\nГазеты «Вольны час» — выходзіла ў Гомелі з 2001 па 2005 г.г.\n«Школьная газета» (выданне журналісцкіх класаў гомельскай сярэдняй школы №44) — выходзіла з 1995 па 2000 г.г.\nГазета «Рабочы Палесся» (рэгіянальны дадатак да газеты «Рабочы») — выходзіла на працягу 18 месяцаў, з 1999 па 2000 год.\nГазета «Регион-вести» — выходзіла ў Светлагорску з 1999 па 2004 г.г.\nГазета «Мозырская неделя» — выходзіла ў Мазыры з 5 жніўня 1994 па 1999 г.г.\nГазета «Праспект» — выдавалася ў Гомелі з 1998 па 2005 г.г.\nСлужба маніторынгу ГА «Беларуская асацыяцыя журналістаў»


«Лідскае піва» выпусціла да Хэлоўіна серыю піва ў лімітаванай упакоўцы\nОпубликовано 07.10.2020 07.10.2020 Категории Новости 4\nКампанія «Лідскае піва», частка фінскага холдынгу Olvi Group, выпусціла да Хэлоўіна серыю піва ў лімітаванай упакоўцы. «Гатункі цёмнага замка» з’явіліся адразу ў дзвюх лінейках: «Калекцыю майстра» папоўніла «Ноч у Бруге» (у арыгінальным выкананні — гатунак «Вечар у Бруге»), а «Лідскае» — «Портар» з унікальным дызайнам.\n«Ноч у Бруге» і «Лідскае Портар» цяпер даступныя ў лімітаваным can-фармаце: да самага цёмнага свята года для галоўных цёмных гатункаў кампаніі распрацавалі ўнікальны дызайн. У ім добра счытваюцца культавыя сімвалы таямнічага свята: злавесныя замкі, поўны месяц, застрашалыя пудзілы і жудасныя гарбузы. Каб падкрэсліць асаблівасць запуску «Ноч у Бруге», апошнія ператварыліся ў не менш страшныя вішні.\n«Лідскае Портар» у новым фармаце — гэта ўсё той жа класічны портар з глыбокім карамельным смакам і яскравым водарам. Рэцэптура «Вечара ў Бруге» таксама засталася нязменнай: цёмнае піва з вішнёвым смакам, саладосцю карамелі і лёгкай хмельнай горыччу. Абодва гатункі прадстаўленыя ў бляшанкавым фармаце аб’ёмам 0,45 літра.\nПіва ўжо даступна ў крамах па ўсёй краіне. Рэкамендаваны кошт — Br 2,35 за бляшанку «Лідскае Портар» і Br 2,56 за аналагічны аб’ём «Ночы ў Бруге».


Чым небяспечная дыябетычная рэтынапатыя\nДыябетычная рэтынапатыя - гэта не што іншае, як спецыфічнае ўскладненне, якое ўзнікае пры цукровым дыябеце. Вельмі часта па прычыне дадзенага захворвання людзі слепнуць.\nНаогул жа дыябетычная рэтынапатыя можа быць ахарактарызаваная як параза сятчаткі вока, якое адбываецца пры цукровым дыябеце. Сам жа цукровы дыябет з'яўляецца вельмі цяжкім эндакрынным захворванне, звязанае з павелічэннем ўзроўню цукру ў крыві. Узнікае ён у тых выпадках, калі арганізм становіцца няздольным рэагаваць на інсулін або тады, калі падстраўнікавая жалеза перастае выпрацоўваць дадзенае рэчыва ў дастатковай колькасці.\nНагадаем таксама тое, што інсулін з'яўляецца гармонам, які адказвае за ўзровень цукру ў крыві.\nПры цукровым дыябеце адбываецца паражэнне сардэчнай мышцы, нырак, а таксама крывяносных сасудаў. Для зроку ў першую чаргу ён небяспечны менавіта тым, што пры ім рызыка развіцця катаракты вельмі моцна павялічваецца, таксама магчыма паражэнне сятчаткі і глаўкома. Посуд вачэй пакутуюць ад таго, што цукру ў крыві ўтрымліваецца вельмі шмат. Таксама могуць пацярпець і посуд сятчаткі. Сасудзістыя расстройствы пры цукровым дыябеце па большай частцы звязаныя з тым, што сценкі капіляраў становяцца непранікальнымі. Гэты хвароба і называецца рэтынапатыя дыябетычная. Стадый яна, як правіла, праходзіць некалькі.\nНа самай першай з іх яна называецца непролиферативной. Часцей за ўсё на ёй складана выявіць паразу сятчаткі, так як ніякіх трывожных сімптомаў проста-проста няма. Праўда ўжо на гэтай стадыі капіляры сятчаткі пачынаюць слабець і становяцца вельмі далікатнымі, а гэта можа прывесці да іх пашкоджання і наступнаму кропкаваму кровазліцця. Таксама магчымыя і микроаневризмы. Зрок на гэтай стадыі падае толькі ў вельмі рэдкіх выпадках.\nНаступная стадыя называецца полиферативной. На ёй зрок рэзка пагаршаецца з прычыны таго, што адбываецца макулярная ацёк, прычынай якога з'яўляецца кроў, якая трапляе ў сятчатку праз прапушчальныя посуд. На дадзенай стадыі ў сятчатцы з'яўляюцца новыя посуд, які з'яўляюцца вельмі далікатнымі - гэты працэс называецца неоваскуляризацией. Вядома ж, яны ўвесь час лопаюцца, а кроў з іх трапляе туды, дзе яе не павінна быць. На дадзенай стадыі зрок аднавіць вельмі цяжка. Таксама варта заўважыць, што на гэтай стадыі ў шклопадобнае целе утворыцца Рубцова тканіна, а гэта можа стаць прычынай адслаеннях сятчатка і нават слепаты.\nВарта згадаць пра тое, што дыябетычная ренопатия можа і не выклікаць зніжэння гледжання, аднак нават у гэтым выпадку яе лячэнне проста неабходна. Тое ж самае тычыцца і звычайнай прафілактыкі.\nЛячэнне дыябетычнай рэтынапатыі\nНе варта чакаць таго моманту, калі зрок пагоршыцца ў некалькі разоў, а лепш звярнуцца да афтальмолага ужо пры першых сімптомах. Таксама варта нагадаць пра тое, што гэтага лекара варта наведваць не менш за два разы на год (асабліва калі вы хворыя на дыябет). Вядома ж, калі вы не хочаце, каб дыябетычная рэтынапатыя даставіла вам процьму непрыемнасцяў. Асцярожнасць не перашкодзіць ніколі, а тым больш у гэтым выпадку.\nДыябетычная рэтынапатыя можа быць загоены толькі тады, калі ўзровень цукру ў крыві нармалізаваць. Іншымі словамі, трэба ліквідаваць усе асноўныя сімптомы цукровага дыябету. Лекар звычайна прызначае спецыяльныя дыеты, а таксама розныя антидиабетические прэпараты, прымаць якія прыйдзецца вельмі доўга.\nНеоваскуаляризация сятчаткі, а таксама ацёк Макуля вельмі часта патрабуе правядзення лазернай каагуляцыі. Якая з'явілася катаракта таксама выдаляецца пры дапамозе лазера.\nНавукоўцамі даказана, што дыябетычная рэтынапатыя не ўзнікае ў тых дыябетыкаў, якія сочаць за сваім здароўем і кантралююць ўзровень цукру ў крыві.\nАнтиспермальные антыцелы - распаўсюджаная прычына бясплоддзя\nГаймарыт: наступствы і ўскладненні\nКалі ў вас ціск 100 на 60 - гэта прысуд або прыемнае выключэнне?\nАКР: лячэнне і класіфікацыя\nЦі можна пазбавіцца ад сіндрому пазваночны артэрыі?\nАнтыцелы да тиреопероксидазе павышаны. Што гэта значыць, чым выклікана і наколькі небяспечна?\nГіпоаллергенные прыгажуня - кошка аллерка\nАрматура для падмурка - правілы выбару\nЯк напампаваць прэс дзяўчыне?\nПрынцыпы дыеты Дзюка\nФільм «Паганіні: скрыпач Д'ябла»: акцёры, ролі, сюжэт\nКасметычная марка Yves Rocher. Водгукі аб прадукцыі\nТаблеткі ад частага мачавыпускання ў мужчын: "Оксибутинин", "Дриптан", "Спазмекс"\nПланшэт Acer Iconia tab A1 811: апісанне і водгукі\nАттикус Шаффер: складаная жыццё папулярнага падлетка\nРагожкін Віктар: навуковыя дасягненні вучонага


"Выступ Лукашэнкі – адзін зь першых, дзе ён займае абарончую пазыцыю"\n25 травень 2006, 11:19\nРадыё Свабода Юрыст Юры Чавусаў камэнтуе выступ Лукашэнкі ў рамках перадачы "Праскі акцэнт".\n(Чавусаў: ) “Я лічу, што выступ Лукашэнкі – адзін з самых цікавых за апошні час. Што кінулася ў вочы – што прамова была надзіва сугучнай таму, што робіць беларуская апазыцыя. Мы бачым апазыцыйную ініцыятыву па стварэньні шырокага грамадзкага руху, а ў прамове Лукашэнкі палова прысьвечаная пытаньням грамадзянскай супольнасьці, так як ён яе разумее.\nВыступ Лукашэнкі – адзін зь першых, дзе ён займае абарончую пазыцыю, рэагуе на тыя выклікі, якія яму кідае беларуская палітычная альтэрнатыва ў шырокім сэнсе. Я лічу, што гэта вынік той палітычнай кампаніі, якую зладзіў Аляксандр Мілінкевіч падчас прэзыдэнцкай кампаніі. Зрэшты, нейкага падобнага выступу Лукашэнкі варта было чакаць, бо яшчэ нядаўна адзін з галоўных ідэёлягаў існуючага рэжыму, спадар Праляскоўскі, ужо выказваўся пра імкненьне пабудаваць карпаратыўную дзяржаву ў Беларусі.\nАле я ня думаю, што гэта зьменіць характар рэжыму. Думаю, што ў адміністрацыі прэзыдэнта ёсьць розныя плыні, і відаць, хтосьці ў якасьці палітычнага праекту прасоўвае ініцыятыву нейкай прапрэзыдэнцкай партыі альбо руху. Напэўна, тут нейкая гульня адміністратыўных клянаў, бо шмат хто ў адміністрацыі бачыць, як расьце БРСМ, і хоча стварыць нешта такое ж, але “дарослае”. (Чытаць увесь тэкст перадачы "Праскі акцэнт")


У Барысаве аштрафавалі футбольных фанатаў\nhttp://spring96.org/be/news/80746 2015 2015-10-13T23:16:00+0300 2015-10-13T23:16:00+0300 2015-10-14T09:13:12+0300 be http://spring96.org/files/images/sources/barysau-arena-1.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nНа трыбунах "Барысаў-арэны". Фота www.pressball.by\nРазгляд адміністрацыйных спраў затрыманых пад час футбольнага матча адборачнага турніру Чэмпіяната Еўропы па футболе Беларусь — Македонія Зміцера Хведарука, Віталя Будзько і Юрыя Пархоменкі пачаўся ў судзе Барысаўскага раёна ў 16-00. Справы разглядае суддзя А. Болатаў. Затрыманыя дастаўленыя ў суд.\nЗатрыманне адбылося пасля заканчэння першага тайму гульні. Да заўзятараў падыйшлі супрацоўнікі міліцыі й папрасілі прыбраць з вопраткі бела-чырвоныя шалікі з выявай герба Пагоня. Гэта выклікала ў аматараў футболу адпаведную рэакцыю: яны запатрабавалі патлумачыць якія нормы закону парушаюцца нашэннем шалікаў. У адказ ім было прапанавана выканаць просьбу міліцыі, каб “пазбегнуць праблемаў і даглядзець матч да канца”. Моўная спрэчка скончылася гвалтоўным затрыманнем хлопцаў.\nУ Барысаўскім РУУС у адносінах да кожнага затрыманага былі складзены ідэнтычныя па зместу пратаколы аб адміністратыўным правапарушэнні артыкулаў КаАП 17. 1 (дробнае хуліганства), 23. 4 (непадпарадкаванне законным патрабаванням супрацоўнікаў міліцыі). Па словах міліцыянтаў парушэнне грамадзкага парадку выявілася ў брыдкаслоўі й адмове рэагаваць на заўвагі супрацоўнікаў сілавых структураў. Таксама міліцыянты казалі ў судзе аб тым, што заўзятары аказалі супраціў пры затрыманні: “упіраліся нагамі”, “махалі рукамі”, “садзіліся”, “падымалі ногі, каб іх неслі”.\nНа баку абвінавачання ў якасьці сведкаў па ўсіх трох справах выступілі два байцы аддзялення АМАП УУС Мінаблвыканкаму. Інтарэсы затрыманых прадстаўляла адвакатка. На карысць заўзятараў давалі свае паказанні два сведкі, прысутных падчас футбольнага матчу.\nСуд, які пачаўся а 16 гадзіне, скончыўся позна ўвечары, а 20. 30. У выніку ўсіх трох пакаралі штрафам у памеры 10 базавых велічынь: па 3 базавых за “мат” і 7 базавых за “непадпарадкаванне”.\nПраваабаронца з Барысава Алег Мацкевіч адзначае, што “ў Беларусі выкарыстаньне артыкулаў КаАП супрацоўнікамі міліцыі з мэтай ціску на палітычна актыўных грамадзянаў, футбольных фанатаў і нефармальных лідэраў мае масавы характар ужо доўгі час. Нагэтулькі доўгі, што аб гэтым ведаюць нават за межамі краіны. Напрыклад, у КПЧ ААН, куды неаднойчы звярталіся беларусы, незаконна прыцягнутыя да адміністратыўнай адказнасці за свае погляды”.\n13.10.2015 Тэгі: суды, адміністратыўны перасьлед


Ціханоўская выступіла на «Cаміце за дэмакратыю»: «Групе галаварэзаў удалося тэрарызаваць усю Эўропу»\n10 сьнежань 2021, 16:55\nПрэзыдэнт ЗША Джо Байдэн адкрыў арганізаваны Белым домам саміт у пытаньнях разьвіцьця дэмакратыі ў сьвеце.\nАбмеркаваньне праходзіць у онлайн-рэжыме, 10 сьнежня да яго працы далучылася Сьвятлана Ціханоўская.\nСьвятлана Ціханоўская падзякавала прэзыдэнту ЗША Джо Байдэну за арганізацыю сходу.\n«Дазвольце мне быць сабой, — сказала на пачатку Сьвятлана Ціханоўская. — Я злуюся. Тысячы маіх суграмадзян сядзяць у турмах за тое, што адважыліся выступіць супраць дыктатара. Усё пачалося як пратэст супраць фальсыфікацыі выбараў, але ператварылася ў нешта значна большае. Гэта стала барацьбой за годнасьць і справядлівасьць.\nБеларусы стаміліся ад рэжыму, які кіраваў краінай 27 гадоў. Яны адчувалі, што заслугоўваюць павагі і ўвагі».\nДалей Сьвятлана Ціханоўская апісала цану, якую плацяць беларусы за выступ супраць фальсыфікацыі выбараў, і сказала пра асабістыя матывы сваёй дзейнасьці:\n«Мы працягваем плаціць высокую цану. Зь мінулага году затрымана 40 тысяч чалавек. Многія прайшлі празь бясконцыя допыты ў КДБ. Многія зазнавалі катаваньні і прыніжэньні. Вы маглі ўбачыць іх вымушаныя прызнаньні, апублікаваныя рэжымам на YouTube. Многія загінулі. Больш за 300 тысяч былі вымушаныя ўцячы.\nБольш за 900 чалавек прызнаныя палітвязьнямі, у тым ліку мой муж Сяргей, якога на наступным тыдні, хутчэй за ўсё, прыгавораць да 15–20 гадоў пазбаўленьня волі. Гэта празь яго я сёньня тут».\nМне вельмі шкада, што мае дзеці ня бачылі свайго бацьку 18 месяцаў, а некаторыя маці ніколі больш ня ўбачаць сваіх дзяцей. Як і Алена Бандарэнка — маці забітага рэжымам мастака Рамана Бандарэнкі. Некаторыя дзеці ніколі больш ня ўбачаць сваіх бацькоў. Напрыклад, Насьця, дачка Аляксандра Тарайкоўскага, застрэленага сілавікамі рэжыму, калі ён мірна пратэставаў супраць фальсыфікацыі выбараў».\nДалей Ціханоўская выказала сваё недаўменьне наконт недастатковай, на яе думку, рашучасьці заходніх дэмакратый у процістаяньні рэжыму Лукашэнкі:\n«Акрамя таго, я зьбянтэжаная. Я не разумею, у чым розьніца паміж „вельмі, глыбока, моцна занепакоены“ і „сур’ёзна, надзвычай, сур’ёзна занепакоены“?\nЯ да гэтага часу не магу зразумець, як групе галаварэзаў удалося тэрарызаваць усю Эўропу. Са згонам самалёта або незаконным увозам мігрантаў.\nЧаму гэтыя галаварэзы дагэтуль не сутыкнуліся зь якімі-небудзь значнымі наступствамі сваіх абуральных дзеяньняў?\nНядаўна я пачула ад аднаго міністра замежных спраў, зь якім я сустракаўся: „Мы зрабілі ўсё, што маглі, і нічога не дапамагло“. У яго голасе было расчараваньне і стомленасьць.\nНа жаль, беларусы ня могуць сказаць: мы зрабілі ўсё, што маглі, і нічога ня выйшла. Мы ня можам пайсьці дадому. Наш дом забіраюць у нас. І пакуль мы не атрымаем яго назад, мы ня спынімся».\nСказала Сьвятлана Ціханоўская і пра ўнівэрсальны характар барацьбы за свабоду і ўзаемазьвязанасьць краінаў і грамадзтваў сьвету:\n«Спадарыні і спадары! Падтрымка дэмакратыі, падтрымка беларусаў — гэта працэс, а ня разавая акцыя. Міжнародная супольнасьць нашмат мацнейшая, чым здаецца. Апошнія 18 месяцаў я спрабавала зразумець, чаму сусьветныя дэмакратыі так неахвотна дзейнічаюць. Узятыя разам, яны сёньня зьяўляюцца самай магутнай сілай у сьвеце. Іх эканомікі велізарныя, яны валодаюць велізарным багацьцем, досьведам і ўладай, як мяккай, так і цьвёрдай. Яны маюць шмат бліскучых, харызматычных лідэраў. Многія зь іх сёньня тут. Лідэры, якія сапраўды могуць перамагчы дыктатуру, калі толькі яны настрояцца на гэта. Калі б яны толькі зразумелі, што барацьба за нашу свабоду — гэта барацьба і за іх свабоду.\nЯ не дасьведчаны палітык. Але я таксама не наіўная. І я шчыра веру ў сілу міжнародных інстытутаў і нашай дэмакратычнай супольнасьці. Магчыма, я веру ў іх больш, чым вы. Але гэтая вера паходзіць з глыбіні майго сэрца. Сэрца маці, жонкі і беларускі, якая горача жадае, каб яе краіна і яе народ былі вольныя».\nУ другой частцы свайго выступу Сьвятлана Ціханоўская выказала думку, што дыктатараў нельга перавыхаваць, што зь імі нельга спрабаваць дамовіцца і спрабаваць іх улагодзіць: «Калі вы дасьцё яму цалю, ён возьме мілю».\nЦіханоўская заклікала «рабіць наступны год годам узгодненых дзеяньняў. Годам, калі дэмакратыі вяртаюць сабе ініцыятыву. Каб зрынуць дыктатуру, нам можа не спатрэбіцца ўраган. Мы, беларусы, не аб гэтым просім. Проста дайце нам правільны парыў ветру з правільнага кірунку ў патрэбны момант. Бо, як мы зараз ведаем, дыктатуры здаюцца ўсёмагутнымі, пакуль раптам яны не перастаюць існаваць. Гэта дрэвы, якія могуць вырастаць высокімі і шырокімі. Але іх карані ЗАЎСЁДЫ неглыбокія...»\nТаксама беларуская дэмакратычная лідэрка, зьвяртаючыся да ўдзельнікаў форуму, сказала:\n«Нашая барацьба працягваецца. Беларусы ваююць самааддана і з гонарам... Цяпер мы можам фармаваць будучыню дэмакратычнай Беларусі. І мы разьлічваем на вашу дапамогу, але таксама і на вашу пасьлядоўнасьць».\nУ сваім выступе Джо Байдэн выказаў трывогу наконт, як ён сказаў, «аслабленьня дэмакратычных інстытутаў па ўсім сьвеце» і заклікаў лідэраў дзяржаў «узяцца за рукі».\nБайдэн заявіў пра трывожныя тэндэнцыі для дэмакратыі па ўсім сьвеце\nНапярэдадні Белы дом распаўсюдзіў паведамленьне аб рашэньні Джо Байдэна заснаваць Прэзыдэнцкую ініцыятыву па дэмакратычным абнаўленьні. Гэта цэлы комплекс захадаў, у тым ліку зьнешняй падтрымкі, у рамках дзейнасьці амэрыканскага ўраду на ўмацаваньне дэмакратыі і ў інтарэсах абароны правоў чалавека.\nНа працягу наступнага году Вашынгтон плянуе накіраваць на гэтыя мэты звыш 420 мільёнаў даляраў.\nНамаганьні будуць засяроджаныя на пяці асноўных напрамках: падтрымка свабодных мэдыя, барацьба з карупцыяй, падтрымка прыхільнікаў рэформаў, разьвіцьцё тэхналёгій у гэтай сфэры, абарона свабодных і справядлівых выбараў, а таксама палітычных працэсаў.\nДвухдзённы саміт праводзіцца ў рамках выкананьня перадвыбарнага абяцаньня Джо Байдэна ўмацоўваць дэмакратыю па ўсім сьвеце на фоне ўздыму аўтарытарных урадаў. Віртуальную падзею прэзыдэнт ЗША назваў прыярытэтам першага году свайго знаходжаньня на пасадзе.\nНа саміт былі запрошаныя лідэры больш як 100 дзяржаў. Расеі і Кітаю сярод іх няма. Амбасадары гэтых краін у ЗША апублікавалі артыкул, у якім асудзілі «відавочны прадукт халоднай вайны».\nПаводле «Індэксу дэмакратыі», які складае праваабарончая арганізацыя Freedom House, 77 зь ліку запрошаных краінаў адносяцца да свабодных ці дэмакратычных, 31 — да часткова свабодных, а 3, у тым ліку і Беларусь, — да несвабодных.


Лепшы сэрвіс анлайн -гандлю - агляд біржавых гандлёвых брокераў - PSS Invest\n#1 Служба падтрымкі кліентаў\nАгляд інтэрнэт -брокера 2021\n#1 Штучны інтэлектуальны брокер\n#1 Лепшыя інтэрнэт -брокеры для пачаткоўцаў\nPSS прапануе онлайн -гандлёвыя паслугі з 2003 года. PSS з'яўляецца адной з першых кампаній, якія прапануюць шматфункцыянальны рахунак (MPA). З MPA кліенты могуць інвеставаць у больш за 40,000 20 розных актываў больш чым у 2019 краінах, выкарыстоўваючы адзін інвестыцыйны рахунак. Па стане на 3 год, больш за XNUMX З мільёнамі кліентаў па ўсім свеце, якія гандлююць з PSS і пакідаюць зорныя водгукі, вы можаце быць упэўнены, што PSS - гэта лепшы сэрвіс для онлайн -гандлю і брокера.\nГлядзіце лічбы на нашым сэрвісе онлайн -гандлю\nНа хутка якія рухаюцца рынках хуткае выкананне гандлю мае вырашальнае значэнне для трэйдараў. Надзейныя і спрытныя гандлёвыя сістэмы PSS распрацаваны для таго, каб нашы кліенты маглі хутка выконваць свае заказы.\nІнвестары хочуць лепшай цаны.\nзаказы атрымліваюць паляпшэнне коштаў.\nКолькасць рынкавых заказаў, якія атрымліваюць цану (ы) лепш, чым сярэдняя сусветная цана на момант маршрутызацыі, падзеленая на агульную колькасць выкананых заказаў.\nІнвестары хочуць зэканоміць на гандлі.\nзахоўваюцца за здзелкі ў памеры 10,000 XNUMX еўра.\nНашы кліенты штогод эканомяць 2,340 еўра.\nІнвестары хочуць, каб усе іх здзелкі былі прыняты.\nзаказы былі адхілены або паўтараны.\nЗ 2017 года не было рэквотаў або адмоў у гандлі пры ўсіх рынкавых умовах.\nІнвестары хочуць, каб іх здзелкі хутка ўрэгуляваліся.\nсекунды - гэта сярэдні час завяршэння здзелак.\nГэта сярэдні час паміж накіраваннем і выкананнем заказаў.\nТып ўліковага запісу\nАдкрыйце рахунак прыкладна за 10 хвілін\nПрысвечаны менеджэр адносін\nБясплатныя банкаўскія пераводы пры ўсіх зняццях сродкаў\nБез камісіі за рахунак\nЗніжкавы начны своп па ўсіх здзелках\nПашыраныя гандлёвыя інструменты і праграмнае забеспячэнне для стварэння дыяграм\nСкапіруйце здзелкі ад іншых трэйдараў, якія былі адабраны і класіфікаваны даследчыкамі PSS.\nПаглядзіце, чым мы адрозніваемся\nPSS прапануе кліентам эфектыўныя гандлёвыя паслугі з наступнымі трыма правіламі:\nPSS прапануе лепшую цану для гандлю.\nPSS прапануе кліентам самыя справядлівыя прапановы.\nPSS прапануе самыя хуткія дэпазіты і зняцце сродкаў.\nДэпазіт біткойнаў у рэальным часе\nКліенты могуць уносіць і здымаць з дапамогай Bitcoin на і з гандлёвых рахункаў у Інтэрнэце.\nМы зрабілі працэдуру адкрыцця, дэпазіту і зняцця сродкаў максімальна простай.\nPSS дае празрыстыя справаздачы ў рэальным часе аб вашай гандлёвай дзейнасці.\nPSS прапануе шырокі спектр прадуктаў у надзейна абароненай гандлёвай сетцы.


Публікацыі па тэме «Аляксандр Мілінкевіч» | Новы Час\nУ рамках спецпраекта «Што далей?» сваімі парадамі і прагнозамі дзеліцца экс-кандыдат у прэзідэнты-2006.\n14 гадоў таму, 19 сакавіка 2006 года, адбыліся трэція прэзідэнцкія выбары ў Беларусі. Яны прынеслі такі самы вынік, як і першыя, другія, чацвёртыя, пятыя... Хаця многія лічаць, што толькі ў 2006 годзе, апрача 1994-га, беларусы мелі шанец атрымаць прэзідэнтам не Аляксандра Лукашэнку.\n22 чэрвеня на радзіме Васіля Быкава ў вёсцы Бычкі на Вушаччыне пройдзе мемарыяльная імпрэза ў гонар пісьменніка. Але ўганаравання быкаўскай прэміяй «За свабоду думкі» не будзе. Пра гэта Свабодзе паведаміў заснавальнік прэміі Аляксандр Мілінкевіч.\nПалітык Аляксандр Мілінкевіч прагназуе, ці могуць улады вярнуць курапацкія крыжы тым, хто іх усталёўваў.\nСямёна Домаша як былога кіраўніка Лідcкага, Гродзенскага гарвыканкама і аблвыканкама, згадваюць цёплымі словамі.\nКалі імперыя не пашыраецца, то яна, як вядома, памірае. І Аляксандр Мілінкевіч, распавёў «Белсату», што не выключае такога пашырэння.\nАляксандру Мілінкевічу — 70!\nПалітык, грамадскі дзеяч і навуковец Аляксандр Мілінкевіч адзначае 70-гадовы юбілей.\nМілінкевіч: Калі ўлада адчуе небяспеку, рэакцыя будзе жорсткай\nЭкс-кандыдат у прэзідэнты Аляксандр Мілінкевіч распавёў «Радыё Рацыі», ці будзе Еўропа «перавыхоўваць» беларускую ўладу, а таксама пра барацьбу ўнутры самой улады ў Беларусі.\nУ Палацы мастацтваў адбылася традыцыйная вечарына памяці Вацлава Гавала (фотарэпартаж)\nВечарына памяці знакамітага чэшскага прэзідэнта праводзіцца ўжо пяты год запар. Яе арганізуе Рух «За Свабоду» сумесна з Праваабарончым цэнтрам “Вясна”.\nУ Брэсце пачаліся “Студзеньскія музычныя вечары”\nАдкрыццё фэсту прайшло ў вялікай залі Брэсцейскага акадэмічнага тэатра драмы і сабрала аншлаг.\nМілінкевіч: мы ў фарсе не ўдзельнічаем. Трэба мець годнасць! (Відэа)\nЛукашэнка не ведае, што рабіць з краінаю, а тым часам Беларусь чакае новая перабудова.\nФотарэпартаж з уручэння прэміі "За свабоду думкі"\nНагадаем, у гэтым годзе прэмію "За свабоду думкі" імя Васіля Быкава ўручылі Народнаму паэту Беларусі Нілу Гілевічу. Нягледзячы, што па стане здароўя сам паважаны лаўрэат не змог прысутнічаць на малой Радзіме Быкава, у вёсцы Бычкім, на цырымонію ўручэння прэміі прыехала багата вядомых беларусаў. Штогадовая прэмія заснавана граадскай арганізацыяй "Рух за Свабоду".\nЯны абмеркавалі грамадска-палітычную сітуацыю ў Беларусі. У пятніцу можа адбыцца сустрэча з Аляксандрам Лукашэнкам.


Афіцыйны сайт творчай групы "А-чатыры"\nТворчае згуртаванне “А-чатыры”\nВас вітае творчае згуртаванне «А-чатыры»\nГульні — гэта наша творчасць\n«А-чатыры» — гэта творчая каманда аўтараў і дызайнераў з Гародні, што займаецца выданнем, папулярызацыяй настольных гульняў у Беларусі. Наша праца - гэта тое, што мы сапраўды любім. І таму - укладаем у яе ўсе нашы ідэі, высілкі, таленты і гэту бязмежную любоў да настольных гульняў.\nМы – з цудоўнага горада Гародня\nНаша выдавецтва знаходзіцца ў прыгожай і ўтульнай Гародні, якая кожны дзень натхняе нас на новыя праекты. Запрашаем усіх да нас - паблукаць па вуліцах горада і пагуляць у настольныя гульні!\nМы займаемся распрацоўкай і выданнем настольных гульняў, сярод якіх тыя, што развіваюць, вясёлыя і сямейныя, забаўляльныя гульні для кампаній, а таксама лёгкія стратэгіі.\nНашы настольныя гульні\n(Русский) Карманы великанов\n(Русский) Крипта. Начало\nІгральныя карты ВКЛ\n(Русский) Тигрята с карандашами\nГлядзець усе гульні\nМегаВежа ўсяго па 99,00\nНастольная гульня “МегаВежа” паступіла ў продаж, і яе ўжо можна замовіць! Першыя экзэмпляры гульні прадаюцца па спецыяльным кошце – усяго 99,00р! Ужо цяпер можна аформіць замову ў краме “Кубік”.\nШколам і дзіцячым садкам\nМы запрашаем школы, цэнтры развіцця, дзіцячыя садкі і дзіцячыя клубы да супрацоўніцтва: мы можам прапанаваць свае гульні практычна па аптовых коштах, а таксама з задавальненнем прыедзем да вас з пробнай гульнятэкай.\nАдразу і шмат\nВам спадабаліся нашы настольныя гульні? Замаўляйце адразу тры гульні ці болей – і атрымлівайце зніжку 20%. Замову аформіце ў “Кубіку” і ў каментарах пазначце “адразу і шмат”. Звярніце ўвагу: гульні, замоўленыя па акцыі, павінны быць рознымі.\nАформіць замову ў Кубіку\nКарпаратыўныя настольныя гульні\nМы прапаноўваемраспрацоўку настольнай гульні “пад ключ”!\nКарпаратыўная настольная гульня з сімволікай вашай кампаніі стене як арыгінальным карпаратыўным падарункам, так і новым нестандартным маркетынгавым рашэннем для прасоўвання вашага брэнда.\nСамыя лепшыя кошты - у краме Кубік